**Պացիֆիկ** (անգլ.՝ pacific - «*խաղաղ, խաղաղասեր, հաշտարար*»), խաղաղության, զինաթափման, հակապատերազմական շարժման միջազգային սիմվոլ։ Այս նշանն (☮) ի սկզբանե ստեղծվել է բրիտանական միջուկային զինաթափման շարժման համար։ 1958 թվականի փետրվարի 21-ին այն մշակել և ավարտին է հասցրել պրոֆեսիոնալ բրիտանացի նկարիչ և դիզայներ Ջերալդ Հոլթոմը՝ Ատոմային պատերազմի դեմ ուղղակի գործողությունների կոմիտեի երթի համար։ Երթը նախատեսվում էր անցկացնել ապրիլի 4-ին Լոնդոնի Թրաֆալգարյան հրապարակից մինչև Անգլիայի Էլդերմեստոն քաղաքի միջուկային զենքի հետազոտությունների վարչությունը։ Դրանից հետո խորհրդանիշն ընդունվել Է Միջուկային զինաթափման շարժման կողմից (CND) և 1960-ական թվականներին դարձել այդ ժամանակվա հակապատերազմական շարժման և հակամշակույթի միջազգային խորհրդանշանը։

Նկար
----

N և D սեմաֆորային ազդանշաններ
Նշանը N և D սեմաֆորային ազդանշանների համադրությունն է, ինչը նշանակում է «միջուկային զինաթափում» (անգլ.՝ nuclear disarmament)։ Սեմաֆորական այբուբենի մեջ N տառը փոխանցվում է՝ շրջված V տառի տեսքով երկու դրոշ պահելով, իսկ D տառը՝ մեկ դրոշը վեր է պահում, մյուսը՝ ներքև։ Այս երկու ազդանշանները, միմյանց վրա դրված, պատկերել են խաղաղության նշանի ձևը։ CND-ի առաջին պաշտոնական տարբերակում գծերը լայնացել են կենտրոնից, և նշանն սպիտակ էր սևի վրա։

Հոլթոմը հետագայում «Peace News» («Խաղաղության լուրեր») ամսագրի խմբագիր Հյու Բրոքին ավելի մանրամասն բացատրել է գաղափարի ծագումը։

|  |  |  |
| --- | --- | --- |
|  | Ես հուսահատության, խորը հուսահատության մեջ էի։ Ես պատկերել եմ ինձ՝ մի հուսահատ մարդու, որը ձեռքերը բաց է թողել ու մի կողմ քաշվել, ինչպես որ գյուղացին՝ Գոյայի «1808 թվականի մայիսի 3-ը Մադրիդում» կտավում։ Ես նկարը գծով ձևայնացրի և դրա շուրջը շրջան կազմեցի։ |  |

«Պացիֆիկ» նշանի մեկ այլ հնարավոր նշանակությունը կարող է լինել բոլոր ճանապարհների միավորումը որպես մարդկության միասնության խորհրդանիշ։

Կան նաև այս խորհրդանիշի՝ որպես աղավնու ոտնաթաթի հետքի մեկնաբանություններ։

Խաղաղության նշանն առաջին անգամ Միացյալ Նահանգներում հայտնի է դարձել 1958 թվականին՝ այն բանից հետո, երբ Ալբերտ Բիգելոուն խաղաղության նշանով դրոշով զարդարված իր փոքրիկ նավակով ժամանել Է միջուկային փորձարկումների վայր։ Խորհրդանիշը 1960 թվականին Ամերիկա է բերել Չիկագոյի համալսարանի ուսանող Ֆիլիպ Օլթբեկը, որն Անգլիա էր մեկնել որպես Խաղաղության ուսանողական միության (SPU) պատվիրակ՝ խաղաղության անգլիացի կողմնակիցների հետ հանդիպելու համար։ Օլթբեկը գնել է «հավի հետքերով» պատկերանշանների պարկը և վերադարձել Չիկագո, որտեղ SPU-ն համոզել է վերատպել պատկերանշանները և օգտագործել այդ նշանը որպես իր խորհրդանիշ։ Հաջորդ չորս տարվա ընթացքում SPU-ն հանրակացարաններում տպագրել և վաճառել է հազարավոր պատկերանշաններ։ 1960-ական թվականների վերջին խաղաղության նշանը դարձել է պատերազմի հակառակորդների կողմից ընդունված միջազգային խորհրդանիշը։

|  |  |  |
| --- | --- | --- |
|  | Իմ կենսագրության ամենատարօրինակ և, թերևս, ամենահետաքրքիր փաստն այն էր, որ խաղաղության խորհրդանիշը («պացիֆիկ» կամ «խաղաղության խաչ» նշանը) բերեցի Միացյալ Նահանգներ։-  |  |

Յունիկոդում խաղաղության նշանը U+262E-ն է՝ ☮, և, հետևաբար, HTML-ում կարող է պատկերված լինել որպես `&#x262e;` կամ `&#9774;`։ Այնուամենայնիվ, բրաուզերը կարող է չունենալ համապատասխան տառատեսակը՝ այն պատկերելու համար։

CND-ի նշանի բնօրինակ պատկերը պահվում է Անգլիայի խաղաղության թանգարանում, որտեղ ցուցադրված է ճշգրիտ օրինակը։

Փաստեր
------

* 1973 թվականին ՀԱՀ-ի կառավարությունը փորձել է արգելել ապարտհեյդի հակառակորդների կողմից խորհրդանիշի օգտագործումը։

Տես նաև
-------

* Պացիֆիզմ
* Խաղաղ օվկիանոս
* Խորհրդանիշ Աղավնի

Ծանոթագրություններ
------------------

1. ↑  "A Piece of Our Time". Time. Արխիվացված է the original 2012 թ․ մարտի 1-ին. Retrieved 2015 թ․ նոյեմբերի 9. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  "The CND logo". Campaign for Nuclear Disarmament. Արխիվացված է the original 2012 թ․ մարտի 1-ին. Retrieved 2018 թ․ հուլիսի 31. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  *Kolsbun, Ken.* Peace: The Biography of a Symbol / Ken Kolsbun, Mike Sweeney. — National Geographic Books, 2008. — ISBN 9781426202940.
4. ↑  "«Вышка не боится рисковать»". Высшая школа экономики.
5. ↑  "The Peace Museum, Bradford". The Peace Museum. Retrieved 2015 թ․ նոյեմբերի 9.
6. ↑  "World's best-known protest symbol turns 50" Archived 20 March 2012 at the Wayback Machine.. *BBC News Magazine*, 20 March 2008

Արտաքին հղումներ
----------------

* ☮-ը Scriptsource.org կայքում(անգլ.)
* "Խաղաղության խորհրդանիշ «պացիֆիկը» նշում է իր հոբելյանը․ այն 50 տարեկան է". Newsru.com. Retrieved 2015 թ․ նոյեմբերի 9.(ռուս.)